2017. gada 14. martā Noteikumi Nr. 137

Rīgā (prot. Nr. 12  10. §)

**Grozījumi Ministru kabineta 2011. gada 24. maija noteikumos Nr**. **411 "Autopārvadājumu kontroles organizēšanas un īstenošanas kārtība"**

Izdoti saskaņā ar

[Autopārvadājumu likuma](http://likumi.lv/ta/id/36720-autoparvadajumu-likums)

[4. panta](http://likumi.lv/ta/id/36720-autoparvadajumu-likums#p6) ceturto daļu un

Autoceļu lietošanas nodevas likuma

8. panta pirmo daļu

Izdarīt Ministru kabineta 2011. gada 24. maija noteikumos Nr. 411 "Autopārvadājumu kontroles organizēšanas un īstenošanas kārtība" (Latvijas Vēstnesis, 2011, 89., 190. nr.; 2014, 133. nr.) šādus grozījumus:

1. Izteikt 5. punktu šādā redakcijā:

"5. Ja pārkāptas Eiropas Parlamenta un Padomes 2006. gada 15. marta Regulas (EK) Nr. 561/2006, ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr. 3821/85 un Padomes Regulu (EK) Nr. 2135/98 un atceļ Padomes Regulu (EEK) Nr. 3820/85, 1. panta prasības un Padomes 1985. gada 20. decembra Regulas (EEK) Nr. 3821/85 par reģistrācijas kontrolierīcēm, ko izmanto autotransportā, 1. panta prasības, Valsts policija, novērtējot saimnieciskās darbības veicēju risku, izmanto Komisijas 2016. gada 18. marta Regulas (ES) 2016/403, ar ko papildina Eiropas Parlamenta un Padomes Regulu (EK) Nr. 1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumu, III pielikumā noteikto pārkāpumu sadalījumu kategorijās pēc to smaguma un šo noteikumu 3. pielikumā noteiktās formulas un kritērijus saimnieciskās darbības veicēja pārkāpumu punktu skaita, riska skaitļa un riska pakāpes noteikšanai."

2. Papildināt noteikumus ar 6.4. apakšpunktu šādā redakcijā:

"6.4. veikt kontrolpirkumus vai kontrolpasūtījumus."

3. Svītrot 2. pielikumu.

Ministru prezidenta vietā –

zemkopības ministrs Jānis Dūklavs

Satiksmes ministrs Uldis Augulis